  Виталий Пронин Ӵуказе, 12-тӥ тулыспалэ, «Удмурт Кенеш» огазеяськон Кузебай Гердлы сӥзем лыдӟонъёс ортчытэ.«Этническая культура народа как консолидирующий фактор» конференциын Историяя, кылъя но литературая удмурт институтысь тодосчиос удмурт кылын дасям докладъёсты лыдӟозы. Ирина Нуриева кылзӥсьёсты тодматоз Кузебай Гердлэсь калык крезьгурез тодосчи сямен эскеременыз, Ирина Пчеловодова удмурт кырӟан лирика сярысь вераськоз. Татьяна Душенкова аслаз эскероназ удмурт характерлэсь тырмымтэоссэ шараялоз. Удмурт институтысь ӧнерчи Ирина Назмутдинова но УдГУ-ысь тодосчи Валентина Студитских докладъёсазы семья кусыпъёслы но анай-атай луонлы сӥзем ужпумъёсты сэрттозы-пертчозы.Пленарной заседание ортчем бере «Удмурт Кенеш» огазеяськон Кузебай Герд нимо йӧскалык премизэ но журналистика удысысь Эрик Батуев нимо йӧскалык премизэ сётоз кылем арын тужгес но трос азинскон басьтэм удмурт усточиослы.Туспуктӥз Владимир Беломорских Теги: Удмурткенеш  